
REFERAT DE APROBARE

Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre privind concesionarea prin licitaţie publică a unui teren situat pe strada Dealului.
În baza OUG nr. 57/2019 privind Codul administrativ, cu modificările şi completările ulterioare, vă prezint următoarele:
În inventarul bunurilor care aparţin domeniului privat al oraşului Boldeşti-Scăeni este cuprins terenul din strada Dealului în suprafaţă de 12000 mp conform HCL nr. 26/12.02.2021 privind aprobarea Inventarului bunurilor ce aparțin domeniului privat al orașului Boldești-Scăeni cu modificările și completările ulterioare;
Prin HCL nr. 170 din 28.11.2023 s-a aprobat  Studiul de oportunitate privind concesionarea prin licitaţie publică a unui teren în  suprafaţă de 12000 mp situat pe strada Dealului.
Astfel obiectivul concesionării terenului situat pe strada Dealului îl reprezintă desfăşurarea activităţilor potrivit certificatului de urbanism.
         Potrivit dispoziţiilor alin. (6) ale art. 309 din OUG 57/2019 concesionarea se aprobă, pe baza studiului de oportunitate prevăzut la alin. (5), prin hotărâre a  consiliului local, iar potrivit dispoziţiilor alin. (7), în baza studiului de oportunitate prevăzut la alin. (5), concedentul elaborează caietul de sarcini al concesiunii.
	Atribuirea contractului de concesiune se va face în urma procedurii de licitaţie publică.
Faţă de cele mai sus prezentate, propun următoarele :
· Aprobarea concesionării prin licitaţie publică a unui teren în  suprafaţă de 12000 mp situat pe strada Dealului; 
· Preţul de pornire al licitaţiei să fie de 60.000 euro;
· Concesionarea să se facă pentru o perioadă de 49 de ani,;
· Împuternicirea primarului să semneze contractul de concesiune cu ofertantul declarat câştigător.
   În speranţa aprobării, vă mulţumesc anticipat !

